
Dňa 14. 4. 2026 sa uskutočnil zápis do 1. ročníka ZŠ Kolačkov, ktorého sa zúčastnilo 7 detí vo veku 6 – 7 rokov. Pri tejto príležitosti pracovníci NENE poskytovali podporu rodičom, deťom aj pedagogickým zamestnancom.Už pri príchode vítali rodiny, pomáhali im zorientovať sa v priestoroch školy a usmerňovali ich počas celého priebehu zápisu. Rodičom asistovali pri vypĺňaní potrebných dokumentov, poskytovali im informácie a odpovedali na ich otázky. Učiteľom pomáhali s organizáciou, aby zápis prebiehal plynulo a bez komplikácií.
Zároveň sa venovali deťom, zapájali ich do jednoduchých aktivít a vytvárali príjemnú atmosféru, čím pomohli zmierniť ich nervozitu z nového prostredia.

